Volica

Volica (hungare Ökröske [okroŝke], rutene Воліця [volicja]) estas vilaĝo kaj municipo en Slovakio.

 Situo 
Volica situas laŭ maldekstra bordo de Laborec, laŭ traira flankovojo. Trajno trafikas laŭ la alia riverobordo. Medzilaborce troviĝas je 13 km.

 Historio 
La unua mencio okazis pri la vilaĝo en 1405 en formo "Wolycha". En 1448 la loko ne estis loĝata, sed en 1463 jam loĝata loko estas "Wolycza". En 1715 8 familioj pagis imposton. En 1787 loĝis tie 331 vilaĝanoj en 40 domoj. Ekde 1873 trajno trafikas inter Humenné-Medzilaborce. Ĝis 1899 la oficiala hungara loknomo estis Volicza, poste ĝi ricevis hungaran nomon pro la hungariga politiko. En 1910 laŭ la popolnombrado vivis en Ökröske 305 homoj, (plejparte rutenoj). Ĝis Traktato de Trianon la komunumo apartenis al Hungara reĝlando, al Zemplén, al distrikto de Mezőlaborc, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Volica 347 homoj, (240 slovakoj, 98 rutenoj).

 Vidindaĵoj 
 grekokatolika klasikisma preĝejo omaĝe al Dipatrino (La Plej Sankta Dipatrino) de 1796, en 1922, 1954 kaj en 1996 renoviĝoj okazis
 kapelo

Kategorio:Municipoj en distrikto Medzilaborce